มีตกขาวออกมามาก เต็มผ้าอนามัยแผ่นเล็กแล้วมีกลิ่นคาวแรงมากกลิ่นลอยออกมารย เป็นสีอมเหลือง ไม่มีอาการแสบหรือคันแต่จะเปนเดือนละครั้งไม่น่าใจเปนก่อนมีประจำเดือนไหมเพราะไม่เคยสังเกตุ แต่ตอนรี่ประจำเกือนยังไม่มา
สวัสดีค่ะ การมีตกขาวปริมาณมาก มีกลิ่นคาวแรงมาก โดยที่ไม่มีอาการคันหรือแสบช่องคลอด อวัยวะเพศไม่บวมแดง ไม่มีปวดท้องน้อย ก็น่าจะเกิดจากมีการอักเสบของช่องคลอดจากเชื้อแบคทีเรีย (bacterial vaginosis) ซึ่งปัจจัยที่อาจทำให้เกิด ได้แก่ เชื้อแบคทีเรียชนิดดี (lactobacilli bacteria) ลดลงจากสาเหตุต่างๆ เช่น ช่องคลอดมีความเป็นด่างจากการโดนหลั่งน้ำอสุจิบ่อยๆ หรือจากการสวนล้างช่องคลอดบ่อยไป หรือใช้สบู่หรือน้ำยาที่มีความรุนแรง หรือเกิดจากการทานยาปฏิชีวนะฆ่าเชื้อบ่อยๆ การมีเพศสัมพันธ์มากกว่า 1 คน หรือมีการเปลี่ยนคู่นอน แต่ไม่จัดเป็นโรคติดต่อทางเพศสัมพันธ์ เพราะฝ่ายชายจะไม่ได้ติดเชื้อชนิดนี้ไปด้วยสำหรับการรักษา ก็คือควรหลีกเลี่ยงปัจจัยในการเกิดดังกล่าว แต่หากอาการเป็นมาก ก็ควรไปพบแพทย์ เพื่อพิจารณาจ่ายยาฆ่าเชื้อให้ เช่น เมโทรนิดาโซล (metronidazole), คลินดามัยซิน (clindamycin) เป็นต้น ทั้งนี้ เมื่อทานยา อาการก็จะหายไปได้ แต่ก็สามารถกลับมาเป็นได้อีก เมื่อมีปัจจัยต่างๆ เกิดขึ้นอย่างไรก็ตาม หากมีตกขาวมีสีเขียวเหลืองคล้ายหนอง และมีปวดท้องน้อย ร่วมด้วย ก็อาจเกิดจากมีมดลูกอักเสบ เป็นต้น ซึ่งก็ควรไปพบสูติ-นรีแพทย์เพื่อรักษาค่ะ